റാങ്ക് ലിസ്റ്റിലുള്ളവരെ ഒഴിവാക്കി താത്കാലികക്കാരെ നിയമിക്കാന് ശ്രമം നടക്കുന്നു പ്രതിഷേധവുമായി ഉദ്യോഗാര്ത്ഥികള് തിരുവനന്തപുരം: സര്ക്കാരിനെതിരെ വീണ്ടും പ്രതിഷേധവുമായി ഉദ്യോഗാര്ത്ഥികള്. 493 പി.എസ്.സി റാങ്ക് ലിസ്റ്റുകളുടെ കാലാവധി അവസാനിക്കാന് ദിവസങ്ങള് മാത്രം ബാക്കി നില്ക്കെയാണ് പ്രതിഷേധവുമായി ഉദ്യോഗാര്ത്ഥികള് രംഗത്തെത്തിയത്. പല വകുപ്പുകളിലും താത്കാലികക്കാരെ നിയമിക്കാന് ശ്രമം നടക്കുന്നുവെന്നാണ് ഉദ്യോഗാര്ത്ഥികളുടെ ആരോപണം. താത്കാലിക ജീവനക്കാരെ നിയമിക്കാന് വേണ്ടിയാണ് പല വകുപ്പുകളും യഥാസമയം ഒഴിവുകള് റിപ്പോര്ട്ട് ചെയ്യാത്തതെന്നും ഇവര് പറയുന്നു. സിവില് സപ്ലൈസ് കോര്പ്പറേഷനിലാണ് റാങ്ക് ലിസ്റ്റിലുള്ളവരെ ഒഴിവാക്കി ഏറ്റവും കൂടുതല് താത്കാലി ജീവനക്കാരെ നിയമിക്കുന്നതെന്നാണ് ഉദ്യോഗാര്ത്ഥികള് ആരോപിക്കുന്നത്. അസിസ്റ്റന്റ് സെയില്സ്മാന് തസ്തികയില് അയ്യായിരത്തിലധികം താത്കാലിക ജീവനക്കാരാണ് ജോലി ചെയ്യുന്നത്. ഇതുവരെ 1635 പേര്ക്ക് മാത്രമാണ് പതിനാല് ജില്ലകളിലെ പിഎസ്സി റാങ്ക് ലിസ്റ്റില് നിന്ന് അഡൈ്വസ് മെമ്മോ ലഭിച്ചത്. ഡിസ്പ്ലേ സ്റ്റാഫ്, പാക്കിംഗ് സ്റ്റാഫ്, ഹെല്പര് എന്നീ പേരുകളിലാണ് താല്ക്കാരിക ജീവനക്കാരെ നിയമിച്ചത്. തങ്ങളുടെ പ്രതിഷേധം മറികടക്കാനാണിതെന്നും ഇവര് ചെയ്യുന്നത് അസിസ്റ്റന്റ് സെയില്സ്മാന്മാര് ചെയ്യേണ്ട ജോലികളാണെന്നും ഉദ്യോഗാര്ത്ഥികള് വ്യക്തമാക്കി.